বড়াইগ্রামে মোটরসাইকেল দুর্ঘটনায় ব্যাংক কর্মকর্তা নিহত
নাটোরের বড়াইগ্রামে দুই মোটরসাইকেলের সংঘর্ষে মো. হেলাল হোসেন (৩০) নামে এক ব্যাংক কর্মকর্তা নিহত হয়েছেন। 







সোমবার রাতে রাজশাহী মেডিকেল কলেজ হাসপাতালে নেয়ার পথে তার মৃত্যু হয়। 




এর আগে বিকাল ৫টার দিকে নাটোর-পাবনা মহাসড়কে আহম্মেদপুর কারবালা মোড়ে এ দুর্ঘটনা ঘটে। নিহত হেলাল লালপুর উপজেলার গোপালপুর গ্রামের আহম্মেদ আলীর ছেলে। তিনি রাজশাহী কৃষি উন্নয়ন ব্যাংক (রাকাব) বড়াইগ্রাম শাখার ক্যাশিয়ার হিসেবে কর্মরত ছিলেন।
ঝলমলিয়া হাইওয়ে পুলিশ ফাঁড়ির এসআই মো. মোজাম্মেল হক জানান, বিকালে নাটোর থেকে দুই আরোহী দুটি মোটরসাইকেল নিয়ে আহম্মেদপুরের দিকে যাচ্ছিলেন। এ সময় সামনের আরোহীকে পেছনের আরোহী ধাক্কা দিলে তারা রাস্তার ওপরে ছিটকে পড়ে আহত হন। 
তাৎক্ষণিকভাবে তাদের উদ্ধার করে স্থানীয় হাসপাতালে চিকিৎসা দেয়া হয়। তবে হেলালের অবস্থার অবনতি হলে তাকে নাটোর সদর হাসপাতালে ভর্তি করা হয়। পরে সেখান থেকে হেলালকে গুরুতর অবস্থায় রাতে রাজশাহী মেডিকেল কলেজ হাসপাতালে নেয়ার পথে তিনি মারা যান।
 
কৃষি উন্নয়ন ব্যাংক বড়াইগ্রাম শাখার ব্যবস্থাপক মো. খায়রুল ইসলাম জানান, হেলাল ছুটি নিয়ে ড্রাইভিং লাইসেন্সের জন্য নাটোরে পরীক্ষা দিয়ে বাসায় ফেরার পথে এ দুর্ঘটনা ঘটে।

নাটোরের বড়াইগ্রামে দুই মোটরসাইকেলের সংঘর্ষে মো. হেলাল হোসেন (৩০) নামে এক ব্যাংক কর্মকর্তা নিহত হয়েছেন।